CELEX: 62015CN0650
Language: da
Date: 2015-12-04 00:00:00
Title: Sag C-650/15 P: Appel iværksat den 4. december 2015 af Polyelectrolyte Producers Group GEIE (PPG) og SNF SAS til prøvelse af dom afsagt af Retten (Femte Udvidede Afdeling) den 25. september 2015 i sag T-268/10 RENV, Polyelectrolyte Producers Group GEIE (PPG) og SNF SAS mod Det Europæiske Kemikalieagentur (ECHA)

8.2.2016   
            
            
               DA
            
            
               Den Europæiske Unions Tidende
            
            
               C 48/25
            
         Appel iværksat den 4. december 2015 af Polyelectrolyte Producers Group GEIE (PPG) og SNF SAS til prøvelse af dom afsagt af Retten (Femte Udvidede Afdeling) den 25. september 2015 i sag T-268/10 RENV, Polyelectrolyte Producers Group GEIE (PPG) og SNF SAS mod Det Europæiske Kemikalieagentur (ECHA)
   (Sag C-650/15 P)
   (2016/C 048/30)
   Processprog: engelsk
   
      Parter
   
   
      Appellanter: Polyelectrolyte Producers Group GEIE (PPG) og SNF SAS (ved advokat R. Cana, barrister D. Abrahams og advokat E. Mullier)
   
      De andre parter i appelsagen: Det Europæiske Kemikalieagentur (ECHA), Kongeriget Nederlandene og Europa-Kommissionen
   
      Appellanterne har nedlagt følgende påstande
   
   
               —
            
            
               Rettens dom i sag T-268/10 RENV ophæves.
            
         
               —
            
            
               Den anfægtede retsakt annulleres.
            
         
               —
            
            
               Subsidiært hjemvises sagen til Retten med henblik på realitetsbehandling af appellanternes annullationssøgsmål.
            
         
               —
            
            
               ECHA tilpligtes at betale sagens omkostninger, herunder omkostningerne i forbindelse med sagen for Retten.
            
         
      Anbringender og væsentligste argumenter
   
   Denne appel er iværksat til prøvelse af Rettens dom i sag T-268/10 RENV, hvorved Retten frifandt Det Europæiske Kemikalieagentur (ECHA) for appellanternes påstand om annullation af den afgørelse, der er truffet af ECHA, hvorefter acrylamid identificeres som et stof, der opfylder kriterierne i artikel 57 i forordning (EF) nr. 1907/2006 (1) om registrering, vurdering og godkendelse af samt begrænsninger for kemikalier, i henhold til artikel 59 i forordning nr. 1907/2006.
   Appellanternes anbringender kan sammenfattes således:
   
               1.
            
            
               Retten har begået en retlig fejl, idet den anlagde en urigtig fortolkning af REACH-forordningen for så vidt angår fortolkningen af definitionen af »mellemprodukt« i REACH-forordningens artikel 3, stk. 15
               
                           a)
                        
                        
                           ved at fortolke de endelige anvendelser af syntetisk stof som et udelukkelseskriterium i strid med den klare ordlyd af artikel 3, stk. 15
                        
                     
                           b)
                        
                        
                           ved at fortolke definitionen af »mellemprodukt« på en måde, der er i strid med formålet med REACH-forordningens bestemmelser, og
                        
                     
                           c)
                        
                        
                           ved at undlade at foretage en uafhængig vurdering af Tillæg 4 til Echos »Guidance on Intermediets« og ved at lægge irrelevante afsnit deri til grund.
                        
                     
         
               2.
            
            
               Retten har tilsidesat sin begrundelsespligt, idet den ikke har behandlet appellanternes argument om, at REACH-forordningens artikel 2, stk. 8, litra b), omhandler afsnit VII i REACH-forordningen i dets helhed.
            
         
               3.
            
            
               Retten har begået en retlig fejl, idet den anlagde en urigtig fortolkning af REACH-forordningen, for så vidt som den fastslog, at mellemprodukter ikke er undtaget fra REACH-forordningens artikel 59.
            
         
               4.
            
            
               Retten har begået en retlig fejl, idet den fastslog, at ECHA ikke foretog et åbenbart urigtigt skøn, da det ikke tog hensyn til oplysningerne i Bilag XV til REACH-forordningen.
            
         
               5.
            
            
               Retten har begået en retlig fejl i sin vurdering af proportionaliteten af den anfægtede retsakt.
            
         
               6.
            
            
               Retten har tilsidesat sin begrundelsespligt, idet den ikke tog stilling til de mindre indgribende foranstaltninger, som appellanterne har fremført.
            
         
      (1)  Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1).